**Проект „Кърджали за теб – участвай, променяй, бъди активен гражданин!“**

**Сдружение „Инициатива за развитие-Кърджали решава“**

**Партнъори: Община Кърджали, Регионална младежко сдружение "Кърджали за теб", АРИРИ, ЦПЛР–ОДК - Кърджали**

**Цел на проекта:**

Информиране на младите хора и гражданите от община Кърджали за структурата и правомощията на местната власт, за техните права и възможностите за участие в процеса на вземане на решения на общинско ниво. Стимулиране на гражданското участие и контрол като възможност за противодействие на корупцията и увеличаване на отчетността и прозрачността в обществения живот.

**В проекта е предвидено да се реализират дейности, които ще подпомогнат постигането на основната цел:**

- Разработване на ръководство за гражданско участие, включващо начините и формите за участие на гражданите в процеса на вземане на решения на местно ниво. Ръководството ще бъде достъпно на хартиен носител и онлайн на сайта на Община Кърджали и платформата „Кърджали за теб“. Целта е да се създаде наръчник, който даде необходимите знания на гражданите и младите хора за техните възможности за участие в местното самоуправление.

- Провеждане на 5 фокус-групи и 2 информационни кампании с младежите от ДМП към ЦПЛР–ОДК, Кърджали и УП към СУ в града по въпросите на гражданското образование. Целта е да се информират и мотивират младите хора да участват в обществени обсъждания и вземането на решения на местно ниво;

- Създаване на 5 видео клипа на теми за местното самоуправление, чиято цел е да поднесе по достъпен и атрактивен начин информацията на младите хора в часовете по гражданско образование;

- Провеждане на 5 срещи-дискусии на общински съветници и представители на общинска администрация с млади хора и граждани, както и присъствие на ученици на заседания на Общински съвет - Кърджали и на заседания на постоянните комисии на Общински съвет – Кърджали. Целта е младите хора и гражданите да могат да поставят пред представителите на местната власт въпроси, които ги вълнуват, да добият представа за структурата на местното самоуправление.

- Организиране и провеждане на състезание на тема „Гражданите и местното самоуправление“ с младежите от ДМП към ЦПЛР – ОДК, Кърджали и младежи от УП към средните училища в града. Целта е младите хора да покажат знанията си за местната власт, както и важните за община Кърджали проблеми и приоритети.

- Провеждане на анкети, включително и онлайн, с гражданите с цел проучване на тяхната удовлетвореност от услугите в Общината, както и използване възможностите за участие при вземането на решения на местно ниво. Представяне анализ на резултатите от анкетното проучване пред Общински съвет - Кърджали и гражданите.

- Популяризиране на платформата „Кърджали за теб“ – изработване и разпространение на флаери, публикации в местните медии, радиопредавания, с цел гражданите да я използват като възможност да отправят предложения към местната власт, да участват в дискусиии и обсъждане на местното законодателство, да подават сигнали за нередности и да осъществяват контрол по изпълнение на взети решения.

**Очаквани резултати:**

- Разработено и разпространено ръководство за гражданско участие;

- Проведени на 5 фокус-групи и 2 информационни кампании с младежите от ДМП към ЦПЛР–ОДК, Кърджали и УП към СУ в града с участието на 150 младежи;

- Създадени 5 видео клипа на теми за местното самоуправление за часовете по гражданско образование;

- Проведени 5 срещи-дискусии на общински съветници и представители на общинска администрация с млади хора и граждани – включени 100 младежи и 30 граждани;

- Посетени 3 заседания на Общински съвет - Кърджали и 10 заседания на постоянните комисии на Общински съвет - Кърджали – включени 50 младежи;

- Проведено състезание на тема „Гражданите и местното самоуправление“ с участието на 6 отбора с представители на ДМП към ЦПЛР – ОДК, Кърджали и УП към средните училища в града;

- Проведено анкетно проучване с минимум 150 граждани. Публикуван и представен анализ на резултатите;

- Повишена гражданска активност на платформата „Кърджали за теб“- увеличен брой потребители, публикувани предложения и сформираните дискусии. Изработени и разпространени 500 флаери, 3 публикации в местни медии, 2 радиопредавания.